Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Kazettás lánckeréksorok le- és felszerelése 


A kazettás lánckeréksor egyik mérföldkő a láncváltás történetében. A korábbi, menetes racsnikhoz képest csak 
előnye van. Konkrétan mindenben jobb. Könnyebb, szebben vált, tartósabb, nagyságrendekkel erősebb és 
merevebb lesz tőle a hátsó agy. Mindezek ellenére, ha elkopik, ez is cserére szorul. Ennek folyamatát mutatjuk 
most be. Egyszerű lesz, mint a lejtő. 


Kell hozzá egy lánckeréksor-leszedő szerszám és egy láncoskulcs. Állj a kerék mögé. A láncoskulcsot bal kézbe 
fogva rakd fel a legnagyobb lánckerékre a képen látható módon. Azért a legnagyobbra, mert valószínűleg ez 
van a legkevésbé elkopva, másrészt itt tudsz a legnagyobb nyomatékot kifejteni rá. Jobb kézben a sorleszedő, 
bedugva a tengelyvégbe. Majd nyomd mindkettőt lefelé. A láncoskulccsal megakadályozod, hogy a sor a 
hátratekeréstől elracsnizzon, így kiold a záróanya, amit utána kézzel is kitekerhetsz. 


Amikor lejön, ezt fogod látni. Sokan még a gyártók is túlszorítják ezt a csavart, így néha elég nagy erővel kell 
nyomni, hogy kioldjon. Egyébként fölösleges agyonszorítani, mert alig éri oldalirányú erőhatás, így bőven elég 
ha a záróanyára feliratozott 4ÖNm-el húzod meg. 


Lánckerékszámtól függően az első 2-3 lánckerék külön fog lejönni, ezen ne lepődj meg. Néha a 2-3. vagy a 3-4. 
között még egy vékony alátétet is találsz. 


Majd vedd le az egész maradék sort egyben. Manapság már az olcsóbb kategóriák is össze vannak szegecselve, 
a drágábbak meg alu tartóbakra vannak felfogatva, mert így könnyebbek és merevebbek a váltás során fellépő 
oldalirányú erőkkel szemben. A szabaddá vált kazettatesttel kapcsolatban fontos tudni, hogy a 8-as, a 9-es és a 
10-es sorokkal kompatibilis kazettatest valójában ugyanaz. Mind ugyanazt a szélességet, átmérőt, 
bordakiosztást használja. Sok új agy dobozán rajta van a marketingrizsa, hogy "10 speed compatible"... csak 
ezért vedd meg. Már a 15 évvel ezelőtti 8-as agyak is 10 sebesség kompatibilisek voltak, csak akkor még nem 
gyártottak 10-es sorokat. A mostani 10-esek meg ugyanolyan szélesek mint az akkori 8-asok, vagy az összes 9- 
es... 


Ha 7-es sort szeretnél felrakni egy ilyen kazitestre, az is megoldható, viszont az valóban keskenyebb, így 
szükséged lesz hozzá egy hézagoló alátétre. 


Ide kell felrakni az alátétet, ami egy pár száz forintos cucc , majd ugyanúgy felhúzhatod rá a 7-es sort, mint a 8- 
asokat, 9-eseket vagy 10-eseket. 


Bármelyik sor felrakásánál egy dologra kell figyelni, hogy a kazettatesten van egy olyan rész, ahol szélesebb a 
vájat. A lánckeréksoron és a különálló lánckerekeken meg van egy olyan rész, ahol szélesebb a borda. Na e 
kettőt kell összehozni a felrakásnál. Igazából hülyebiztosra van kitalálva rendszer, mert máshogy fel sem tudod 
rakni a sort és a lánckerekeket. Erre a bordára azért van szükség, mert a lánckeréksoron lévő váltáskönnyítő 
bemarások össze vannak szinkronizálva a lehető legjobb teljesítmény érdekében. Ha elforgathatnál benne 1-2 
lánckereket, akkor ez a szinkronizálás borulna mint a bili és a váltás minősége a bili tartalmával lenne 
egyenértékű. 


Ha felraktad az új lánckeréksort, akkor csak rögzítened kell a záróanya visszatekerésével. Ne feledd, nem kell 
agyontépni. A 40 Nm bőven elég, egyébként is ricnis, beakad saját magába, nem fog kioldódni. 


A lánckeréksor-szerelés szerszámigénye minimális. Láncoskulcs -- egy leszedő kell hozzá. E kettő ára annyi, 
mint egy olcsóbb sor ára, viszont ezek a szerszámok nagyjából soha nem szoktak elkopni vagy tönkremenni. 
Egyszer kell csak megvenni, így válassz inkább jót, mint olcsót. A sorleszedőből van egyszerű (bal felső sarok), 


ezt akkor célszerű használni, ha pl a hátsó tengelyed tömör és csavaros a tengely rögzítés. Gyorszáras agyakhoz 
jobb választás a csapos leszedő , mert ezt bele lehet tolni az agy tengelyébe, ami szépen megvezeti és soha nem 
engedi kifordulni belőle. A fullos verzió pedig az alul látható kényelmes gumi markolatos, nyeles, csapos verzió 
. Láncos kulcsból két típus létezik, az egyik a váltós gépekhez szánt vékony láncos verzió, ez kompatibilis a 7- 
8-9-10-11-es sorokkal is, ha legnagyobb lánckerékre rakod, valamint van a széles 1/8 colos láncokhoz való, 1 


sebességes verzió, ezekre a vékony láncos verzió ugye nem megy fel. 

—. . BIKE HAND vcssőx 


Ide kattintva tudsz szerszámot beszerezni a lánckeréksorok szereléséhez! 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 
Körhátszelet! 


Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


